رابرٹ انڈریو ملکین

رابرٹ انڈریو ملکین ریاستہائے متحدہ امریکا کے ایک طبیعیات دان تھے، جنھیں 1923ء میں، برقیے پر بنیادی بار کی پیمائش اور ضیا برقی اثر کی دریافت پر نوبل انعام برائے طبیعیات دیا گیا تھا۔

ملیکن نے سنہ 1891ء میں اوبرلن کالج سے گریجویشن کیا اور سنہ 1895ء میں کولمبیا یونیورسٹی سے ڈاکٹریٹ کی ڈگری حاصل کی۔ سنہ 1896ء میں وہ شکاگو یونیورسٹی میں اسسٹنٹ پروفیسر بنے اور سنہ 1910ء میں مکمل پروفیسر بن گئے۔ سنہ 1909ء میں ملیکین نے برقی بار جو ایک واحد برقیے electron پر ہوتا ہے، کا تعین کرنے کے لیے تجربات کا ایک سلسلہ شروع کیا۔ اس نے برقی میدان میں چارج شدہ پانی کی باریک بوندوں پر برقی بار کی پیمائش کرکے آغاز کیا۔ نتائج سے یہ اخذ کیا کہ بوندوں پر چارج ابتدائی برقی چارج کا ایک مضاعف ہے، لیکن تجربہ اتنا درست نہیں تھا کہ وہ قائل ہوتا۔ انھوں نے سنہ 1910ء میں اپنے تیل کی بوندوں کے تجربے سے زیادہ درست نتائج حاصل کیے جس میں انھوں نے پانی (جو بہت جلد بخارات بن جاتا ہے) جگہ تیل کو استعمال کیا۔Millikan, R. A. (1910). "The isolation of an ion, a precision measurement of its charge, and the correction of Stokes's law". Science. 32 (822): 436–448. Bibcode:1910Sci....32..436M. doi:10.1126/science.32.822.436. PMID 17743310.

سنہ 1914ء میں ملیکن نے اسی طرح کی مہارت سے ضیا برقی اثر کو بیان کرنے کے لیے سنہ 1905ء میں البرٹ آئن اسٹائن کی متعارف کردہ مساوات کی تجرباتی تصدیق کی۔ انھوں نے اسی تحقیق کو پلانک کے مستقل کی درست قدر حاصل کرنے کے لیے استعمال کیا۔ سنہ 1921ء میں ملیکین نے پاساڈینا، کیلیفورنیا میں کیلیفورنیا انسٹی ٹیوٹ آف ٹیکنالوجی (کالٹیک) میں طبیعیات کی نارمن برج لیبارٹری کے ڈائریکٹر بننے کے لیے شکاگو یونیورسٹی چھوڑ دی۔ وہاں انھوں نے اس تابکاری کا ایک وسیع مطالعہ کیا جسے ماہر طبیعیات وکٹر ہیس نے خلا سے آنے کا پتہ لگایا تھا۔ ملیکین نے ثابت کیا کہ یہ شعاعیں درحقیقت ماورائے زمین ہیں اور انھوں نے اسے "کائناتی شعاعوں" کا نام دیا۔ سنہ 1921ء سے 1945ء میں اپنی ریٹائرمنٹ تک کالٹیک کی ایگزیکٹو کونسل (اس وقت اسکول کی گورننگ باڈی) کے چیئرمین کے طور پر، ملیکان نے اسکول کو ریاستہائے متحدہ میں ایک سرکردہ تحقیقی ادارے میں تبدیل کرنے میں مدد کی۔Robert A. Millikan - Biographical". www.nobelprize.org. Archived from the original on March 8, 2022. انھوں نے سن 1921 سے 1953ء تک سائنس سروس کے بورڈ آف ٹرسٹیز میں بھی خدمات انجام دیں، جسے اب سوسائٹی فار سائنس اینڈ دا پبلک کے نام سے جانا جاتا ہے۔

ملیکین امریکن فلسفیکل سوسائٹی،APS Member History". search.amphilsoc.org. Retrieved November 6, 2023. امریکن اکیڈمی آف آرٹس اینڈ سائنسز،Robert Andrews Millikan". American Academy of Arts & Sciences. February 9, 2023. Retrieved November 6, 2023. اور ریاستہائے متحدہ کی نیشنل اکیڈمی آف سائنسز کے منتخب رکن تھے۔Robert A. Millikan". www.nasonline.org. Retrieved November 6, 2023.

 مزید 
 میلیکین کا برقی بار جاننے کا تجربہ
 نوبل انعام برائے طبیعیات

 حوالہ جات 

زمرہ:1868ء کی پیدائشیں
زمرہ:1953ء کی وفیات
زمرہ:امریکی نوبل انعام یافتہ
زمرہ:امریکی طبیعیات دان
زمرہ:بصریاتی طبیعیات دان
زمرہ:جامعہ کولمبیا کے فضلا
زمرہ:فرانسیسی اکادمی برائے علوم کے ارکان
زمرہ:موریسن، الینوائے کی شخصیات
زمرہ:نوبل انعام یافتگان برائے طبیعیات
زمرہ:وائٹسائڈ کاؤنٹی، الینوائے کی شخصیات
زمرہ:وفیات بسبب دورہ قلب
زمرہ:امریکی ماہرین اصلاح نسل
زمرہ:ویکی ڈیٹا سے مطابقت رکھنے والی مختصر تفصیل
زمرہ:امریکی فلسفیانہ سوسائٹی کے ارکان
زمرہ:بیسویں صدی کے امریکی طبیعیات دان
زمرہ:سکاٹش نژاد امریکی شخصیات
زمرہ:الینوائے کی شخصیات
زمرہ:بیسویں صدی کے امریکی سائنس دان
زمرہ:بیسویں صدی کے ماہرین طبیعیات
زمرہ:کیلیفورنیا انسٹیٹیوٹ آف ٹیکنالوجی
زمرہ:شکاگو یونیورسٹی کے فضلا
زمرہ:ریاستہائے متحدہ کی قومی اکادمی برائے سائنس کے ارکان
زمرہ:انیسویں صدی کے ماہرین طبیعیات